เคยกินตอนเปิดร้านใหม่ที่ฟิวเจอร์ปาร์ครังสิต รู้สึกคุ้มดี จานละ 30 ทุกอย่าง น้ำชาฟรีอีกต่างหาก อยากกินอะไรก็หยิบบนสายพานได้เลย มีทั้งซูชิ ซาชิมิ ข้าวห่อสาหร่าย ข้าวห่อเต้าหู้หวาน เค้ก ของหวานต่างๆ แค่ 30 บาท ปริมาณให้ตามความแพงของวัตถุดิบ ของแพงหน่อยก็ 1 ชิ้น ของไม่แพงมากก็ 2 ชิ้น ของที่ถูกหน่อยก็ให้เยอะ อย่างข้าวห่อเต้าหู้หวานหน้าแซลมอนนี่ แนะนำเลย 2 คำใหญ่ๆ แค่ 30 บาทเอง ถูกมากคุ้มมาก